CELEX: 62009TN0509
Language: mt
Date: 2009-12-18 00:00:00
Title: Kawża T-509/09: Rikors ippreżentat fit- 18 ta’ Diċembru 2009 — Il-Portugall vs Il-Kummissjoni

27.3.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 80/26
            
         Rikors ippreżentat fit-18 ta’ Diċembru 2009 — Il-Portugall vs Il-Kummissjoni
   (Kawża T-509/09)
   2010/C 80/47
   Lingwa tal-kawża: il-Portugiż
   
      Partijiet
   
   
      Rikorrenti: Ir-Repubblika Portugiża (Lisbona, il-Portugall) (rappreżentanti: L. Inez Fernandes, A. Trindade Mimoso u A. Miranda Boavida, bħala aġenti)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla d-Deċiżjoni tal-Kummissjoni Ewropea, tal-14 ta’ Ottubru 2009, ikkomunikata lill-Gvern Portugiż permezz tal-ittra Nru 11656, li tiċħad ir-rimbors tas-somom preċedentement mogħtija għax-xiri ta’ żewġ bastimenti, għas-sorveljanza tal-attivitajiet ta’ sajd u li jammontaw għal EUR 11 025 000.
            
         
               —
            
            
               tordna lill-konvenuta tagħti deċiżjoni favorevoli għat-talbiet ta’ rimbors ippreżentati mill-Gvern Portugiż fil-kuntest tad-Deċiżjoni tal-Kummissjoni Ewropea 2002/978/KE, tal-10 ta’ Diċembru 2002.
            
         
               —
            
            
               tikkundanna l-Kummissjoni Ewropea għall-ispejjeż.
            
         
      Motivi u argumenti prinċipali
   
   
               (a)
            
            
               Żball fuq kwistjoni ta’ liġi, ladarba l-Istat Portugiż osserva kompletament ir-regoli kollha relatati mal-kuntratti pubbliċi;
            
         
               (b)
            
            
               Żball fuq kwistjoni ta’ fatt;
            
         
               (ċ)
            
            
               Ksur tal-obbligu ta’ motivazzjoni: id-deċiżjoni dwar ir-rikors ma tipprovdi ebda motivazzjoni, limitata kemm hi limitata, li tissustanzja d-deċiżjoni mogħtija. Sabiex tikkontesta u jkollha inċidenza profonda fuq pożizzjonijiet ġuridiċi deċiżament stabbiliti ta’ Stat Membru, fejn b’hekk jiġi kkawżat dannu serju fuq dan tal-aħħar, deċiżjoni bħal din għandha tippreżenta, iktar minn kull deċiżjoni oħra, motivazzjoni qawwija u konvinċenti, liema fatt, fi kwalunkwe każ, ma seħħx.